Новыя віды сыроў дастаткова “капрызныя”. Яны вылежваюцца амаль удвая даўжэй, чым добра знаёмы пакупнікам “Расійскі”, патрабуюць пастаяннага пераварочвання, выспяваюць паступова. Таму і кошт іх значна вышэйшы за кошт тых сыроў, якія мы прызвычаіліся бачыць на паліцах магазінаў. А вось у параўнанні з цвёрдымі элітнымі сырамі, якія спажываюць еўрапейцы, наадварот, значна ніжэйшы. Таму задачу, якую ставілі перад сабой пружанскія сыраробы, – забяспечыць айчыннага спажыўца элітнай прадукцыяй па даступнай цане, – можна лічыць выкананай.